SUID-AFRIKAANSE RADIOLIGA 
SARLNUUS SONDAG 7 SEPTEMBER 2003 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


In die nuus vandag; 

AGSTE JAMBOREE ON THE AIR 

AMATEURRADIOANTENNAS EN MASOPRIGTING - DIE JONGSTE 
NUWE OOSRAND KLUBKOMITEE 

VOSSIE RADIOKLUB BEDRYF VELDSTASIE 

Bly ingeskakel vir meer besonderhede hieroor en ander nuusitems. 


Besoek ook die SARL-webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL. 
AGSTE JAMBOREE ON THE AIR 18/19 OKTOBER 2003 


Let asseblief na die datum van hierdie geleentheid wat op die derde volledige 
naweek van Oktober elke jaar plaasvind. 


Hierdie jaar word verwag dat JOTA-stasies meer gebruik sal maak van 
ECHOLINK en IRLP. Alle belangstellende stasies word aangemoedig om 
hierdie stelsels te gebruik. 


Om die versrpreiding van inligting te versnel en om die reëling van JOTA 
te vergemaklik word alle belangstellende radioamateurs gevra om hul naaste 
“Guide Company” en/of “Scout Group” so gou moontlik te nader. 


As u van plan is om aan JOTA deel te neem, maak asseblief seker dat die 
volgende inligting by SARL HK genoteer is- a) u korrekte persoonlike beson- 
derhede, veral u posadres. b) die registrasie van u persoonlike en/of spesiale 
geleentheid roepsein as opvoedkundige stasie. 


Hierdie proses sal verseker dat die “JOTA Participation Cards” betyds by u of 
by die Guides en Scouts aankom. Hierdie kaarte word in Geneva gedruk en 
enige tyd gedurende Augustus of September aan Dave, ZSGAAW, gestuur. 


GEBRUIK VAN AMPLITUDEMODULASIE (A3E). 


As u oor AM-fasilitiete beskik sal u asseblief so veel as moontlik van hierdie 
metode oor die JOTA-naweek gebruik sodat die gemiddelde persoon die scout 
en amateuraktiwitiete op `n gewone ontvanger kan ontvang. 


Vir die jongste nuus, lees die “International radio-scouting” op die webtuiste 
www.scout.org/ jota. 


Vir die jongste “Jamboree-on-the-Internet” (JOTIT) nuus, lees die webblad 
www.scout.org/joti. 


Hierdie nuus ingestuur deur Dave Gemmell, ZSGAAW. SA Nasionale JOTA-Ko- 
ordineerder 


BELANGRIKE VERWIKKELINGE AANGAANDE ANTENNAS EN MASO- 
PRIGTING 


Na 'n stryd van ongeveer 8 jaar met bure en omtrent enige denkbare organisasie, 
het Dennis Wells, ZS1AU, `n belangrike deurbraak gemaak met sy antenna en 
masinstallasie by sy tuiste in Durbanville. Die klagtes het hoofsaaklik gekom 
van 'n moeilike buurman wat nie van die toring en antenna gehou het toe dit 
oorspronklik geinstalleer is nie. 


Desnieteenstaande het Dennis vasberade voortgegaan om eise van die plaaslike 
munisipaliteit, OKOSA, ens. om sy antennastelsel te verwyder en sy stasie te 
sluit, teen te staan. 


Drie weke gelede is die hele saak tot 'n verrassende einde gebring toe Dennis 'n 
brief van die Openbare Verdediger ontvang het wat sê dat Dennis sy stasie kan 
bedryf omdat hy voldoen aan al die vereistes vir `n amateurradiostasie. Verder 
word geskryf dat Dennis geen verdere las mag hê van enige aard van enige party 
nie, en dat hy sy stokperdjie mag voortsit. Dit sluit in dat hy geen verstellings 
hoef te maak of enigiets hoef te verwyder nie. Sy antennainstallasie mag ook so 
bly. 


Dennis sê dat hy deur die afgelope 8 jaar seker gemaak het dat sy stasie in goeie 
toestand gehou is. Hy het ook seker gemaak dat sy stasie ten alle tye netjies 
gehou is en dat hy, waar moontlik, voldoen het aan al die vereistes van die 
owerhede sodat hy aan geen ander faktore wat enige steuring kon veroorsaak, 
skuldig is nie. Dennis bedank ook die SARL vir die hulp wat hulle verleen het 
met kontak met OKOSA. Hy waardeer ook bystand van plaaslike amateurs wat 
hom gehelp het om steurings aan die bure se apparaat op te los. 


Dennis is `n lid van die Oakdale Amateurradioklub. 


NUWE KLUBKOMITEE VIR OOSRANDKLUB 


Tydens die onlangse AJV van die Oosrandklub is die volgende lede tot die 
onderskeie portefeuljes van die komitee verkies: Voorsitter - Chris Gryffen- 
berg, ZS6COG; O/Voorsitter - Sakkie Coetzee, ZSGBPA; Sekretaresse - Jo- 
hanna Harris; Tesourier - Pieter Jacobs, ZS6XT; Herhalers - Arthur Holloway, 
ZS6SMS; Klubhuisopsigter & Klub 675 - Jopie van Lill, ZR6JVL, Martin Har- 
ris, ZR6HFGC, Harry Harris, ZRGFWH; ZSGERB Klubstasie - Hennie Botha, 
ZSGHEB met ondersteuning van Sakkie Coetzee ZS6BPA, en Arno du Plessis, 
ZSGBDD; Vlooimarkte - Chris Gryffenberg, ZS6OOG, Johan Stoop, ZS6JWS; 
RAE & morsekode-eksamens - Chris Gryffenberg, ZS6COG & Amaro, ZSGAFR; 
ERB Carrier Klub News Letter - Johanna Harris, Martin Harris, ZRGHFGC, 
Harry Harris, ZR6FWH; Op die Lug aktiwiteite - Spektrum - Chris Willigen- 
burg, ZSGVB; Op die Lug aktiwiteite - Bokjol - Harry Harris, ZRGEWH; Op 
die Lug aktiwiteite - Morseklasse - Amaro, ZS6GAFR; Bulletin & Tegniese Net 
- Chris Gryffenberg, ZS6COG, Arthur Holloway, ZS6SMS, Chris Willigenburg, 
ZSGVB. 


Baie dankie aan die uittredende komiteelede vir die werk wat hulle gedoen het 
en 'n voorspoedige diensjaar word aan die nuwe komitee toegewens. 


Die adres van die klub is: 

Oos Rand Radioklub Posbus 226 Dunnottar 1590. 
Volgende ontmoeting: 

Saterdag 20 September 2003. 

VOSSIE RADIOKLUB BEDRYF VELDSTASIE 


Die Vossie Radioklub (ZS6VOS) sal `n veldstasie tydens die Nigelse skou bedryf 
vanaf 31 Oktober tot 1 November 2003. 


Die klubstasie sal ORV wees op HF en BHF. Meer inligting nader aan die spesiale 
geleentheid. 


Persone wat graag wil deelneem word uitgenooi om met die Voorsitter Pieter 
Jacobs, ZS6XT, op die Oos Rand Herhaler 145,675 MHz te skakel. 


(Nuus deur ZS6COG). 
HIBISCUS KUS RADIOKLUB HERLEI SARLNUUS 


Die klub wil luisteraars graag verwittig dat die Hibiskus Radioklub, ZS5HAG, 
`n herleidiens daargestel het wat die SARL nuus op Sondae vanaf 7,066 MHz 
herlei op die klubherhaler op 145,775 MHz. Hulle doen dit reeds vir die afgelope 
ses maande. 


Die BHEF-radio-ontvangs word goed gehoor vanaf Scottburgh tot by Port Ed- 
ward. Daar is selfs seine tot by Pine, binnelands. 


DATUMS OM TE ONTHOU 


20/21 September: Die tweede been van die SARL se BHF/UHF kompetisie. Die 
afsnydatum vir ledegeldhernuwings is geskuif na 31 Oktober 2003. 


Dit bring ons dan aan die einde van hierdie bulletin wat saamgestel is deur 
Martin, ZSGABU , en gelees is deur ...... vanuit ....... aS 'n diens aan radioa- 
mateurs, kortgolfluisteraars en elektronikaentoesiaste. 


Die SARL nooi u ook om Sondae om 10:00 na Amateur Radio Mirror Inter- 
national op 17 815, 9 750 en 7 082 kHz en 145,625 MHz in die Oos Londen-, 
145,650 in die Durban-, 145,750 MHz in die Pretoria- en 438,800 MHz in die 
Sandtongebied te luister. `n Heruitsending kan Maandagaande om 21:00 SAT 
op 3 215 kHz gehoor word. ARMI word deur Telkom en Sentech geborg. 


U het geluister na ZS6SRL, dankie dat u by ons aangesluit het. Baie dankie 
aan diegene wat items vir die bulletins verskaf en aan al die amateurs wat so 
gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


